OpenLLM-France/wikimedia huggingface dataset:
# Abderahmane Hammad

Abderrahmane Hammad —en àrab عبدالرحمن حمد, ʿAbd ar-Raḥmān Ḥammād— (Dellys, 27 de maig, 1977) és un ex atleta algerià especialista en salt d'alçada.
Hammad guanyà la medalla de bronze als Jocs Olímpics de Sydney 2000 com a resultat més destacat. També ha estat diversos cops campió africà de l'especialitat.

## Resultats

* Jocs Panàrabs de 2004 - medalla d'or
* Final Grand Prix de la IAAF de 2002 - tercera posició
* Campionat d'Àfrica d'atletisme de 2002 - medalla d'or
* Jocs del Mediterrani de 2001 - medalla d'or
* Jocs Olímpics de 2000 - medalla de bronze
* Campionat d'Àfrica d'atletisme de 2000 - medalla d'or
* Jocs Panafricans de 1999 - medalla de plata
* Campionat d'Àfrica d'atletisme de 1998 - medalla d'or

## Enllaços externs

* (anglès) IAAF, perfil de Abderrahmane Hammad
# Mario Todorović

Mario Todorović (Dubrovnik, Croàcia, 11 d'octubre de 1988) és un nedador Croata. Va competir als 100m papallona i als 4 x 100m dels Jocs Olímpics d'Estiu de 2008 i als 50 m estils als Jocs Olímpics d'Estiu de 2012. Todorović va guanyar la medalla d'or als 50m papallona dels Jocs del Mediterrani de 2009 i una medalla d'argent als 4×100 m del Campionat d'Europa de natació de 2008.

## Referències

* ↑ «Fitxa a Sports Reference». Arxivat de l'original el 2012-12-14. [Consulta: 26 juliol 2013].
* ↑ Fitxa a London 2012
* ↑ Results of the 2009 Mediterranean Games 50m butterfly
* ↑ Results of the 2008 European Aquatics Championships 4×100 m medley relay
# La llavor del diable

La llavor del diable (títol original en anglès, Rosemary's Baby) és una pel·lícula dirigida per Roman Polanski, estrenada el 1968. Va ser el primer film que Polanski va rodar als Estats Units. També va ser la primera pel·lícula de qualitat que va tractar el tema del naixement de l'Anticrist, i va representar un dels èxits més grans de la Paramount amb més de trenta milions de dòlars de guanys i va suposar un enorme impacte social.

## Argument

Els Woodhouse són un matrimoni novaiorquès que es muda a un edifici situat davant de Central Park, sobre el qual, segons un amic, pesa una maledicció. Un cop instal·lats, es fan amics de Minnie i Roman Castevet, uns veïns que els satisfan d'atencions. Davant la perspectiva d'un bon futur, els Woodhouse decideixen tenir un fill, però, quan Rosemary es queda embarassada, l'únic que recorda és haver fet l'amor amb una estranya criatura que li ha deixat el cos ple de marques. Amb el pas del temps, Rosemary comença a sospitar que el seu embaràs no és normal.

## Repartiment

* Mia Farrow: Rosemary Woodhouse
* John Cassavetes: Guy Woodhouse
* Ruth Gordon: Minnie Castevet
* Sidney Blackmer: Roman Castevet
* Maurice Evans: Edward 'Hutch' Hutchins
* Clay Tanner: Satanàs
* Ralph Bellamy: Dr. Sapirstein
* Victoria Vetri: Terry
* Patsy Kelly: Laura-Louise
* Elisha Cook, Jr. como: Sr. Nicklas
* Emmaline Henry: Elise Dunstan

## Premis i nominacions
### Premis

* 1969: Oscar a la millor actriu secundària per Ruth Gordon
* 1969: Globus d'Or a la millor actriu secundària per Ruth Gordon

### Nominacions

* 1969: Oscar al millor guió adaptat per Roman Polanski
* 1969: Globus d'Or a la millor actriu dramàtica per Mia Farrow
* 1969: Globus d'Or al millor guió per Roman Polanski
* 1969: Globus d'Or a la millor banda sonora per Krzysztof Komeda
* 1970: BAFTA a la millor actriu per Mia Farrow

## Referències

* ↑ Títol en català a Ésadir.cat
* ↑ Hormigos Vaquero, Montse. La semilla del diablo: Roman Polanski (1968). Nau Llibres, 2003. ISBN 9788476426777.
* 1 2 «The 41st Academy Awards» (en anglès). Acadèmia de les Arts i les Ciències Cinematogràfiques. [Consulta: 15 desembre 2023].
# Agnès Bénassy-Quéré

Agnès Bénassy-Quéré (París, 15 de març de 1966) és una economista francesa i professora d'Economia a l'Escola d'Economia de París.
Diplomada en economia per la Universitat París-Dauphine, va treballar per primera vegada al Ministeri d'Hisenda i Indústria francès, com a economista a l'Oficina de Política Econòmica abans d'ensenyar a la universitat. Professora a la Universitat París I, o Universitat de París I Panteó-Sorbona, Agnès Benassy-Quéré, també és professora de l'Ecole Polytechnique, membre de la Comissió Econòmica de la Nació, del Cercle d'Economistes, del Consell de les Bombes del Bosc i directora de la CEPII des del 2006 fins al 2012. També és integrant de l'autoritat macroprudencial francesa, la junta del Banc de França, l'Institute for the Study of Labour (IZA) i el CESIfo. Des d'aleshores. 2012, és presidenta delegada del Consell d'Anàlisi Econòmica.
La seva recerca se centra sobretot en el sistema monetari internacional, els tipus de canvi, la política econòmica i la integració europea. Amb Benoît Cœuré, Pierre Jacquet i Jean Pisani-Ferry, és autora de la segona edició de Politique économique, publicada el 2009. Les seves investigacions van ser guardonades amb el Premi al Millor Jove Economista francès pel Cercle des économistes i Le Monde el 2000 (juntament amb Bruno Amable).

## Referències

* 1 2 3 «Agnès Bénassy-Quéré». Revista Idees. Centre d'Estudis de Temes Contemporanis de la Generalitat de Catalunya [Consulta: 19 juliol 2020].
* 1 2 «Prix du Meilleur Jeune Économiste 2000. Agnès Benassy-Quere et Bruno Amable, Prix du Meilleur Jeune Economiste 2000». Cercle des économistes. [Consulta: 19 juliol 2020].
* ↑ «Agnès Bénassy Quéré». École d'Économie de Paris - Paris School of Economics The public founders The public founders Paris School of Economics - École d'Économie de Paris. [Consulta: 19 juliol 2020].
# Fernando Restoy

Fernando Restoy Lozano (Madrid, 4 de setembre de 1961) és un economista espanyol, sotsgovernador del Banc d'Espanya entre 2012 i 2017.
Es va llicenciar en Ciències Econòmiques i Empresarials per la Universitat Complutense de Madrid el 1984. El 1988 acaba el màster en Econometria i Economia Matemàtica per la London School of Economics. Va obtenir el seu màster i doctorat en Economia per la Universitat Harvard (1991).
La seva carrera al Banc d'Espanya comença el 1998 quan va ser anomenat economista en cap de la Unitat d'Estudis Financers, pertanyent al Departament d'Estudis Monetaris i Financers del Servei d'Estudis. El 2001 és nomenat director de l'esmentat Departament, càrrec que va ocupar fins a 2007. El 18 de juliol de 2007 va ser nomenat conseller de la Comissió Nacional del Mercat de Valors (CNMV) i l'1 de gener de 2008 president del CERSR-Fi (Grup d'informació del Comitè Europeu de Reguladors de Valors-CESR). El Consell de Ministres li va nomenar vicepresident de la CNMV el 3 d'octubre de 2008 en substitució de Carlos Arenillas, que havia presentat la seva dimissió al ministre d'Economia i Hisenda, Pedro Solbes.
Entre 2012 i 2015 va ser president de la Comissió Rectora del Fons de Reestructuració Ordenada Bancària (FROB), sent substituït per Jaime Ponce. L'1 de gener de 2017 va deixar el Banc d'Espanya i esdevenir president del Financial Stability Institute del Banc de Pagaments Internacionals. Hi va substituir el lloc de president del FSI Josef Tošovský, que ocupava el càrrec des de 2000.

## Publicacions

* Restoy, F.; Weil, P. «Approximate Equilibrium Asset Prices». Review of Finance, 15, 1, 1993, pàg. 1–28. DOI: 10.1093/rof/rfq015. ISSN: 1572-3097.
* Restoy, Fernando; Rockinger, G. Michael «On Stock Market Returns and Returns on Investment». The Journal of Finance, 49, 2, 1994, pàg. 543–556. DOI: 10.1111/j.1540-6261.1994.tb05151.x. ISSN: 00221082.

## Referències

* ↑ «Javier Aríztegui notifica su renuncia y Fernando Restoy es propuesto como nuevo subgobernador del Banco de España». bde.es, 11-06-2016 [Consulta: 29 juliol 2016].
* ↑ EFE «Fernando Restoy deja la CNMV para ser subgobernador del Banco de España». Expansión. EFE, 09-06-2012 [Consulta: 29 juliol 2016].
* ↑ EFE «Jaime Ponce asumirá la presidencia del FROB en lugar de Restoy». La Voz de Galicia. EFE, 04-07-2015 [Consulta: 29 juliol 2016].
* ↑ «Fernando Restoy abandona el Banco de España para irse al BIS». El Confidencial, 29-07-2016 [Consulta: 29 juliol 2016].

## Enllaços externs

* CV Arxivat 2016-08-22 a Wayback Machine.
# Ella Kweku

Ella Kweku (castellà: Elizabeth Kweku Quintero) (Tenerife, 20 de març de 1987) és una model, actriu i cantant espanyola d'ascendència ghanesa. El 2013 va interpretar el paper d'Alika a la pel·lícula Ismael de Marcelo Piñeyro, i el 2018 el de Juliet Capulet a la pel·lícula de Ronnie Khalil With a Kiss I Die.

## Referències

* ↑ «¿Qué fue de las chicas de Supermodelo?» (en espanyol europeu), 04-07-2016. [Consulta: 24 març 2024].
* ↑ «A veces es mejor no tener un Plan B, de lo contrario es fácil darse por vencido» (en castellà), 22-11-2023. [Consulta: 24 març 2024].
* ↑ Martín, Sylvia. «Con mi color de piel las audiciones van más despacio, pero hay menos competencia» (en castellà). La Vanguardia, 24-03-2024. [Consulta: 24 març 2024].
* ↑ https://eurweb.com/2018/spanish-newcomer-ella-kweku-stars-as-juliet-capulet-in-twisted-shakespearean-romance-with-a-kiss-i-die/
# Abderrahman Kabous

Abderrahman Kabous (àrab: عبد الرحمن قابوس, ʿAbd ar-Raḥmān Qābūs) (Meaux, 24 d'abril de 1983) és un futbolista franco-marroquí, que ocupa la posició de migcampista.
Al llarg de la seua carrera ha militat a clubs de França, el Marroc, Suècia, Bulgària i Espanya. Ha estat internacional amb la selecció marroquina en set ocasions, tot participant en la Copa d'Àfrica de 2008.

## Enllaços externs

* Fitxa del jugador
# Mirna Jukić

Mirna Jukić (nascuda el 9 d'abril de 1986) és una nedadora austríaca d'origen croat retirada que va guanyar una medalla de bronze en cursa curta i cursa llarga als campionats mundials de natació. És entrenada pel seu pare Željko Jukić, anteriorment jugador de bàsquet i ha obtingut nombrós èxits al europeus i al campionat Mundial.

## Família

Jukić va néixer a Novi Sad (actualment Sèrbia, aleshores RFS de Iugoslàvia) i va créixer a Vukovar (Croàcia). El novembre de 1991, la família es va traslladar a Zagreb, i el seu pare la va començar a entrenar a Mladost l'any 1996. El seu germà, Dinko Jukić, qui al principi també entrenava amb ella va esdevenir, igual que Mirna, un nedador de nivell internacional. Durant la tardor de 1999, la família es va traslladar de nou, aquest cop a Viena, Àustria, i aquell mateix any Mirna i el seu germà van adquirir la ciutadania austríaca mentre que els seus pares es van quedar amb la seva nacionalitat.

## Carrera olímpica

Als Jocs Olímpics de 2008 Jukić va guanyar una medalla de bronze als 100 m braça on també va participar en els 200 m braça. Al Campionat del món de natació de 2009 va guanyar la medalla de bronze a la final de 200 m braça amb un temps de 2:21.97.

## Entrenament

Pels Jocs Olímpics de 2004 i 2008, Jukić va entrenar al Race Club, un club de natació fundat per els nedadors olímpics Gary Hall Jr. i el seu pare, Gary Hall Sr. El Race Club, conegut inicialment com The World Team, va ser dissenyat per servir com a grup d'entrenament per a nedadors d'elit per les olimpíades de 2000 a Sydney. Per poder entrenar al club, s'ha d'haver estat posicionat en el top 20 mundial en els 3 anys anteriors o en el top 3 del seu país l'any anterior. Al Race Club van haver nedadors com Roland Mark Schoeman, Mark Foster, Ryk Neethling, Ricardo Busquets i Therese Alshammar.

## Referències

* ↑ Pleše, Mladen «Željko Jukić: 'Za plivačke treninge od moje Mirne u Zagrebu su tražili 16.000 kuna mjesečno' / Željko Jukić: Ens van demanar 16 kuna per que Mirna pogués entrenar.». Nacional, 21-08-2002.
* ↑ http://www.theraceclub.net/mission-statement/history/world-team/ Arxivat 2016-08-20 a Wayback Machine.

## Enllaços externs

* Mirna Jukić - Lloc web oficial
* Mirna Jukić a Swimrankings.Net
| Precedit per: Stephanie Graf | Esportista femenina austríaca de l'any 2002 | Succeït per: Michaela Dorfmeister |
| Precedit per: Nicole Hosp | Esportista femenina austríaca de l'any 2008–2009 | Succeït per: Andrea Fischbacher |
# Pervomaiski

«Pervomaiski» té aquests significats:
* Pervomaiski (Guiaguínskaia), localitat de la República d'Adiguèsia, Rússia
* Pervomaiski (Abadzékhskaia), localitat de la República d'Adiguèsia, Rússia
* Pervomaiski (Txeliàbinsk), localitat de l'óblast de Txeliàbinsk, Rússia
* Pervomaiski (Kholmskaia), localitat del krai de Krasnodar, Rússia
* Pervomaiski (Zavetni), localitat del krai de Krasnodar, Rússia
* Pervomaiski (Belorétxensk), localitat del krai de Krasnodar, Rússia
* Pervomaiski (Goriatxi Kliutx), localitat del krai de Krasnodar, Rússia
* Pervomaiski (Xkurinskaia), localitat del krai de Krasnodar, Rússia
* Pervomaiski (Kuszóvskaia), localitat del krai de Krasnodar, Rússia
* Pervomaiski (Oktiabrski), localitat del krai de Krasnodar, Rússia
* Pervomaiski (Petropàvlovskaia), localitat del krai de Krasnodar, Rússia
* Pervomaiski (Leningràdskaia), localitat del krai de Krasnodar, Rússia
* Pervomaiski (Mostovskoi), localitat del krai de Krasnodar, Rússia
* Pervomaiski (Prikubanski), localitat del krai de Krasnodar, Rússia
* Pervomaiski (Novoleuixkovskaia), localitat del krai de Krasnodar, Rússia
* Pervomaiski (Staronijestebliievskaia), localitat del krai de Krasnodar, Rússia
* Pervomaiski (Tbilísskaia), localitat del krai de Krasnodar, Rússia
* Pervomaiski (Krúpskaia), localitat del krai de Krasnodar, Rússia
* Pervomaiski (Ieisk), localitat del krai de Krasnodar, Rússia
* Pervomaiski (Rassvet), localitat del krai de Krasnodar, Rússia
* Pervomaiski (Nezamaievski), localitat del krai de Krasnodar, a Rússia
* Pervomaiski (Lípetsk), localitat de l'óblast de Lípetsk, a Rússia
* Pervomaiski (Kémerovo), localitat de l'óblast de Kémerovo, a Rússia
* Pervomaiski (Stàvropol), localitat del krai de Stàvropol, a Rússia
* Pervomaiski (Astracan), localitat de l'óblast d'Astracan, a Rússia
* Pervomaiski (Sverdlovsk), localitat de l'óblast de Sverdlovsk, a Rússia
* Pervomaiski (Saràtov), localitat de l'óblast de Saràtov, a Rússia
* Pervomaiski (Calmúquia), localitat de la República de Calmúquia, a Rússia
* Pervomaiski (Uliànovsk), localitat de l'óblast d'Uliànovsk, a Rússia
* Pervomaiski (Xebékino), localitat de l'óblast de Bélgorod, a Rússia
* Pervomaiski (Rakítnoie), localitat de l'óblast de Bélgorod, a Rússia
# Abdulkadir Muhammad Aden, àlies Zopo

Abdulkadir Muhammad Aden, àlies Zopo (somali: Cabdiqaadir Maxamed Aaden Zoppo) (Bulo Barti, Hiiraan, novembre de 1919 - Roma, Itàlia, 24 de juny del 2002), fou un destacat polític somali, cap de l'oposició entre 1954 i 1964.
Inicialment (1944) fou membre del Club de la Joventut Somali, format un any abans a Mogadiscio, i va participar en la seva transformació en partit polític (el 1947 com a Lliga de la Joventut Somali). Fou membre del seu comitè central però el 1951 al començar l'administració italiana, es va passar al Partit Digil i Mirifle o Hizbiya Digil-Mirifle (HDM). Quan el líder d'aquest fou assassinat el 1954, Zopo fou designat com a nou secretari general i va treballar per convertir el partit en un moviment nacional (estatal). Així el 1958 va agafar el nom de Hizbiya Dastur Mustaqil al-Sumal (HDMS) o Partit Somali Independent Constitucional.
A les eleccions del 1956 fou escollit membre de l'assemblea i fou reelegit el 1959 dins del mínim assignat al clan rahanweyn. Fou vicepresident de l'assemblea nacional del maig del 1959 al juliol del 1960, quan fou nomenat ministre de finances del primer govern de la Somàlia independent. El 1964 fou reelegit a les llistes de la Lliga de la Joventut Somali, circumscripció de Bur Habaka, i va esdevenir ministre de l'Interior.
El 1968 va formar un nou partit polític per participar en les eleccions, junt amb l'ex primer ministre Abdirizak Haji Hussein, que es va dir Dabka Flame, però no va tenir èxit. El 1969 el cop militar comunista del general Siad Barre va suprimir els partits polítics. Zopo es va retirar de la política i va passar a la vida privada. Després del 1988 va ser un dels fundadors del Moviment Democràtic Somali, partit de base rahanweyn, al que posteriorment va representar a les diferents conferències de pau en les que el moviment va participar després de l'enderrocament de Siad Barre el gener del 1991. A la conferència de Djibouti del juny i juliol del 1991 fou elegit vicepresident del govern interí, i el 1997 a la conferència de Sodere, fou un dels cinc membres de la presidència col·legiada anomenada Consell de Salvació Nacional que va existir fins a la declaració del Caire del 22 de desembre de 1997.
Va morir a Roma el 2002.
# Josh Davis

Joshua Clark Davis, conegut com a Josh Davis, (San Antonio, Estats Units, 11 de setembre de 1972) és un nedador nord-americà, ja retirat, guanyador de cinc medalles olímpiques.
Especialista en proves de relleus en estil lliure, va participar als 23 anys en els Jocs Olímpics d'Estiu de 1996 realitzats a Atlanta (Estats Units), on amb l'equip nord-americà aconseguí guanyar la medalla d'or en les proves de relleus 4x100 m. lliures, 4x200 m. lliures i 4x100 m. estils. En aquests mateixos Jocs participà en la prova dels 200 metres lliures, on finalitzà en setena posició, guanyant així un diploma olímpic.
En els Jocs Olímpics d'Estiu de 2000 realitzats a Sydney (Austràlia) tornà a participar amb l'equip en les proves de relleus 4x100 m. lliures i relleus 4x200 m. lliures, on aconseguí en aquesta ocasió guanyar la medalla de plata en les dues proves. Així mateix participà en els 200 metres lliures, on finalitzà quart i guanyà un n ou diploma olímpic. Posteriorment intentà classificar-se per als Jocs Olímpics d'estiu de 2004 realitzats a Atenes (Grècia), però no ho aconseguí.
Al llarg de la seva carrera guanyà una medalla d'or al Campionat del Món de natació; dues medalles en el Campionat del Món de natació en piscina curta, una d'elles d'or; tres medalles en els Jocs Panamericans, dues d'elles d'or; ssi medalles als Campionats de Natació Pan Pacific, tres d'elles d'or; i sis medalles a la Universíada, cinc d'elles d'or.

## Enllaços externs

* (anglès) Portal personal
# Agenzia Fides

Agenzia Fides és l'agència de premsa de la Santa Seu. La seva seu està en el Palau de Propaganda Fide a la Ciutat del Vaticà i és part de la Congregació per a l'Evangelització dels Pobles. Va ser creat en 1927 com la primera agència de premsa misionaria per a l'Església catòlica i va ser aprovada pel papa Pio XI. Gianni Valente és el director des de 2022.

## Història

Les primeres edicions van ser en llengua anglesa, francesa i polonesa, van seguir la italiana (1929), espanyola (1930) i alemanya (1932), després xinès (1998), portuguès (2002) e àrab (2008). A partir de 1998 Agenzia Fides es va posar en Internet amb fins a cinc informes diaris dels esdeveniments no europeus. La seva pàgina web conté informació sobre estadístiques de missioners que van morir com a màrtirs.
L'arxiu d'imatges de l'agència inclou prop de 10 000 fotografies que documenten la història de les missions catòliques dels anys 1930 a 1990.

## Referències

* ↑ Fides, Agenzia. «VATICANO - Gianni Valente es el nuevo Director de la Agencia Fides - Agenzia Fides». [Consulta: 31 gener 2024].
* ↑ Mora, Miguel «Roma ve otra persecución» (en castellà). El País [Madrid], 26-12-2010. ISSN: 1134-6582.
* ↑ «Agenzia Fides - Lista de los Agentes Pastorales - Obispos, Sacerdotes, Religiosos, Religiosas, Seminaristas y Laicos - asesinados en el año 2010», 15-10-2012. Arxivat de l'original el 2012-10-15. [Consulta: 31 gener 2024].
# Dècada del 1650 aC
## Esdeveniments

* c. 1655 aC — Mor Tan-Uli, rei d'Elam de la dinastia Epàrtida.
* c. 1650 aC — Els grecs colonitzen Micenes mentre a Creta el rei Minos aconsegueix reconstruir Cnossos i altres ciutats destruïdes uns anys abans pel terratrèmol.
* Antic Egipte: la dinastia XVI de Tebes sota Sekhemre Wahkhau Rehotep emergeix com un nou poder i es converteix en la dissetena dinastia d'Egipte; la dinastia XIII queda convertida en una senyoria local vassalla i desconeix al rei dels hicsos.
* 1650 aC - S'elabora el Papir de Rhind
* 1650 aC - Hattusilis I, rei dels hitites
# Trocoide

En geometria, una trocoide és la corba plana que descriu un punt, vinculat a una circumferència generatriu, que roda sobre una línia recta directriu, tangencialment, sense lliscament. La paraula prové de l'arrel grega trokos (roda), un terme ideat pel matemàtic Roberval (1602 - 1675). En un revolt trocoide, el centre de la circumferència es desplaça paral·lelament a la recta directriu.
Les equacions paramètriques de la trocoide, quan la recta directriu és l'eix X, són les següents:
    $x=a\theta -b\sin(\theta )\,$
    $y=a-b\cos(\theta )\,$
on θ és la variable de l'angle que descriu la circumferència de radi a , i la distància del centre al punt P és b .
Depenent d'on es troba P respecte de la circumferència generatriu, es diu:
* Cicloide escurçada, si P es troba dins de la circumferència generatriu, (b <a),
* Cicloide comú, si P pertany a la circumferència generatriu, (a = b),
* Cicloide allargada, si P està fora de la circumferència generatriu, (b> a).

## Exemples

Una trocoide escurçada pot ser descrita pel moviment del pedal d'una bicicleta (respecte de la carretera).
Les partícules d'aigua de les onades, descriuen un moviment trocoidal respecte del fons de mar.

## Vegeu també

* Cicloide
* Epitrocoide

## Enllaços externs

* Trocha, en Mathworld (anglès)
* Trocha, en Mathcurve (francès)
# Aberystwyth

Aberystwyth (IPA: [abɛrˈəstwɪθ], en gal·lès meridional: [abɛrˈəstɔʏθ]) (en català: Desembocadura de l'Ystwyth) és una vila històrica, centre administratiu i destinació de vacances a Ceredigion, País de Gal·les. Molt sovint s'anomena "Aber".
Actualment Aberytswyth ha esdevingut un centre educatiu important de Gal·les. La població autòctona és d'aproximadament 12.000, però té uns 9.232 habitants addicionals (2006) a causa dels estudiants i treballadors associats a la Universitat d'Aberystwyth. Per tant, durant nou mesos de l'any, la població d'Aberystwyth és d'aproximadament 21.000 persones. El primer departament de política internacional del món fou creat a Aberystwyth el 1919.

## Geografia

La vil·la es troba prop de la confluència dels rius Ystwyth i Rheidol, cap a la meitat de la Badia de Ceredigion (Bae Ceredigion en gal·lès). Tot i que el que pot suggerir el nom, tan sols el riu Rheidol passa per la vil·la - el riu Ystwyth només passa pels afores de la ciutat, seguint la reconstrucció del port.
Aberystwyth té un moll i un passeig marítim molt bonic que s'estén des del "Turó de la Constitució", a l'extrem nord del passeig, fins a l'embocadura del port, al sud.

## Breu informació

Aberystwyth és un centre turístic important i un enllaç cultural entre el nord i el sud del País de Gal·les. El "Turó de la Constitució" ofereix molt bones vistes i altres atraccions, des d'on s'hi pot contemplar una bona part del centre de Gal·les, com per exemple les Muntanyes Càmbriques, amb valls plens de boscos i prats que han romàs inalterats durant segles. Un bon accés cap a l'interior és a través del túnel estret i ben conservat del ferrocarril de la Vall de Rheidol. En l'any 2013, la ciutat fou l'escenari de la sèrie de detectius del nom gal·lès "Y Gwyll", o "Hinterland" en anglès. La sèrie va resultar ser molt popular i va ser venuda a alguns canals europeus i americans.

## Enllaços externs

* Pàgina oficial de la Universitat d'Aberystwyth (anglès)(gal·lès)
* Aberystwyth Guide (anglès)
* Aber Info Guide Arxivat 2015-02-27 a Wayback Machine. (anglès)
# Emeka Okafor

Chukwuemeka Ndubuisi Okafor, més conegut com a Emeka Okafor (Houston, Texas, 28 de setembre de 1982), és un jugador de bàsquet professional de l'NBA, actualment juga d'ala-pívot (i pivot) als Washington Wizards. Prové de la Universitat de Connecticut. Va formar part de la selecció de bàsquet dels Estats Units que va obtenir la medalla de bronze als Jocs Olímpics d'Atenes 2004.